১৯১৩ সালে চেকোস্লোভাকিয়ার মোরাভিয়ায় জন্মগ্রহণ করেন জ্যান কুবিশ। তিনি বয় স্কাউটের সাথে যুক্ত ছিলেন। ১৯৩৫ সালে চেক সেনাবাহিনীতে যোগ দেন তিনি। পেটি অফিসার থেকে প্রমোশন পেয়ে করপোরাল পদ পান। ১৯৩৮ সালে চেকোস্লোভাকিয়া সীমান্তে কর্মরত থাকেন ডেপুটি প্লাটুন কমান্ডার হিসেবে। মিউনিখ চুক্তির পর কুবিশ ১৯৩৮ সালের ১৯ অক্টোবর সেনাবাহিনী থেকে চলে আসেন ও সাধারণ নাগরিকের মত ইঁটের কারখানায় চাকরি নেন। দ্বিতীয় বিশ্বযুদ্ধ শুরু হলে ১৬ জুন ১৯৩৯ খ্রিষ্টাব্দে তিনি চেকোস্লোভাক ইউনিটে যোগ দেন এবং অক্ষশক্তির বিরুদ্ধে ফ্রান্সের হয়ে লড়াই করেন, ফ্রান্স সেনাবাহিনীর হয়ে যুদ্ধ করারা জন্যে ক্রয়েক্স দ্য গুরে সম্মান পান। নাৎসি জার্মানির সাথে যুদ্ধে ফ্রান্সের পরাজয় ঘটলে তিনি গ্রেট ব্রিটেনে পলায়ন করেন এবং সেখানে প্যারাট্রুপারের প্রশিক্ষন নেন। কলমন্দলে দুর্গে, চেকোস্লোভাকিয়ার মুক্তি বাহিনীর একটি ইউনিট ব্রিটেনে চেক তরুনদের প্রশিক্ষন দিতো। এই সময় তার বন্ধু যোসেফ গাবচিকও তার সাথে প্রশিক্ষন নেন।

প্রারম্ভিক জীবন
চলচ্চিত্র
হেড্রিক হত্যা
মৃত্যু